Samarqandda koronavirusga qarshi kurashgan tibbiyot xodimlariga ustama to‘lab berilmayotgani aytildi

Ijtimoiy tarmoqlarda Ishtixon tumanida koronavirusga qarshi kurashgan tibbiyot xodimlariga 275 million so‘mlik ustamalar to‘lab berilmagani aytilgan xabarlar tarqaldi. Viloyat sanitariya-epidemiologik osoyishtalik va jamoat salomatligi boshqarmasi axborot xizmati xabar bo‘yicha munosabat bildirdi.
Ma'lum qilinishicha, Samarqand viloyat sanitariya-epidemiologik osoyishtalik va jamoat salomatligi boshqarmasi mutaxassislari tomonidan Ishtixon tumanida koronavirusga qarshi kurashgan tibbiyot xodimlariga 275 million so‘mlik ustamalar to‘lab berilmagani aytilgan xabarlar yuzasidan o‘rganish ishlari olib borilgan.
Ishtixon tuman sanitariya-epidemiologik osoyishtalik va jamoat salomatligi bo‘limida Ishtixon tuman Moliya bo‘limi tomonidan 2021 yil 14 iyulda chiqarilgan №57-sonli buyruqqa asosan moliyaviy o‘rganish ishlari olib borilgan. Unga ko‘ra, 2021 yil aprel, may oylarida koronavirus infeksiyasining tarqalishiga qarshi kurashish tadbirlariga jalb qilingan sanitariya-epidemiologik osoyishtalik va jamoat salomatligi xizmati xodimlari va boshqa xodimlariga nisbatan qo‘shimcha kunlik 6 foizlik ustama to‘lovlari moliyalashtirilmagani aniqlangan.
Qayd etilishicha, ushbu mablag‘lar to‘lovi 2021 yil 27 iyulda barcha tibbiyot va boshqa ishchi xodimlarga nisbatan amalga oshirilgan. «Hozirgi kunda koronavirus infeksiyasining tarqalishiga qarshi kurashish tadbirlariga jalb qilingan sanitariya-epidemiologik osoyishtalik va jamoat salomatligi xizmati xodimlari va boshqa xodimlariga nisbatan qo‘shimcha kunlik 6 foizlik ustama to‘lovlari o‘z vaqtida moliyalashtirilmoqda», deyiladi xabarda.
«Hatto hech kim so‘ramadi ham» — COVID-19dan vafot etgan shifokorning yaqinlari hech qanday rag‘bat berilmaganidan norozi
Andijon shahar SEOM xodimlariga bir necha oydan beri mukofot puli berilmayapti. Moliya bo‘limi nimani kutmoqda?